सबसे पहले तो समझ लें कि दान हमेशा सुपात्र को ही करना चाहिए। यानि दान के नाम पर दान ना करें बल्‍कि जो सामग्री आप दान कर रहे हैं वो लेने वाले के लिए काम की हो और उसे उसको प्राप्‍त करके खुशी के साथ साथ फायदा भी हो। ऐसा तभी होगा जब आप का दान सही व्‍यक्‍ति को दिया जायेगा। हमारे धर्म ग्रंथों और पुराणों में दान का महत्‍व काफी ज्‍यादा बताया गया है, किंतु उसका सही फल तभी मिलता है जब दान निष्‍काम भाव से और जरूरतमंद को किया जाये। अक्षय तृतीया के दिन दान अपनी क्षमता भर दान जरूर करना चाहिए। मान्यता है कि अक्षय तृतीया के दिन दान करने से आने वाला समय अच्छा होता है और हमारे दुख दूर होते हैं।